open-index/open-wikipedia-markdown huggingface dataset:
Ryhmän 10 alkuaine

**Ryhmän 10 alkuaineella** tarkoitetaan alkuainetta, joka kuuluu jaksollisen järjestelmän kymmenenteen ryhmään. Ryhmän 10 alkuaineita ovat nikkeli, palladium, platina ja darmstadtium. Kaikki ryhmän 10 jäsenet ovat siirtymämetalleja. Niistä palladium ja platina ovat myös jalometalleja ja kuuluvat platinametallien ryhmään.

Yhtä ryhmän 10 alkuaineista, darmstadtiumia, ei esiinny luonnossa ja sitä on valmistettu vain laboratoriossa.

## Katso myös
* Ryhmän 9 alkuaine
* Ryhmän 11 alkuaine
POIS-oireyhtymä

**POIS-oireyhtymä** on yleistilaa heikentävä syndrooma, joka ilmenee orgasmin jälkeen esiintyvänä oireiluna. Oireiden kesto voi vaihdella muutamasta tunnista useisiin päiviin. Oireyhtymän nimi on kirjainlyhenne englannin kielen sanoista *postorgasmic illness syndrome* (). Ilmiö kuvattiin ensimmäisen kerran vuonna 2002.

## Oireet
Oireet ilmaantuvat tavallisesti puolen tunnin kuluessa orgasmista ja katoava muutamassa päivässä.

Syndrooman oireet voivat olla fyysisiä tai psyykkisiä taikka molempia. Yleisiä psyykkisiä oireita ovat kognitiivinen häiriötila, voimakas vaivaantuneisuus, ärtyisyys, ahdistuneisuus, tarve vapautua ahdistuksesta, herkkyys hermojärjestelmälle stressiä aiheuttaville asioille (kuten kylmyydelle), alakulo sekä vaikeudet kommunikoinnissa, keskittymisessä, vuorovaikutuksessa, sanojen muistamisessa sekä informaation lukemisessa ja muistamisessa. Fyysisiä oireita ovat väsymys, päänsärky, lihassärky sekä flunssan tai allergian kaltaiset oireet kuten aivastelu, silmien kutina ja nuha. Osa potilaista myös tuntee voimakasta kuumotusta.

Oireyhtymää sairastavat ryhtyvät helposti välttämään seksiä, erityisesti orgasmia, tai ajoittamaan sen niin, että voivat levätä ja palautua usean päivän ajan sen jälkeen.

## Diagnoosi
Oireyhtymä diagnosoidaan herkästi virheellisesti psykologisista tekijöistä johtuvaksi tai hypokondriaksi. Elimistön vähäisellä progesteronimäärällä arvellaan olevan osuutta syndroomaan. Myös vähäistä testosteronia, runsasta kortisolia, aivolisäkkeen kasvaimia ja turkkilaiseksi satulaksi kutsuttavan pääkallon painauman osittaista tyhjyyttä pidetään mahdollisina aiheuttajina.

## Hoito
Syndroomaa 27 vuotta sairastanut potilas parani täydellisesti 5&ndash;10&nbsp;milligramman annoksilla noretisteronia, jota annettiin puolta tuntia ennen orgasmia ja muutaman minuutin aikana sen jälkeen.

## Epidemiologia
POIS-oireyhtymää sairastavien todennäköisenä määränä pidetään 0,25&ndash;1&nbsp;prosenttia väestöstä.

## Lähteet
Franklin-instituutti

**Franklin-instituutti** () on tiedemuseo Philadelphiassa Pennsylvaniassa. Se perustettiin vuonna 1824, ja nykyisiin tiloihinsa se siirtyi vuonna 1934.

## Historia
Franklin-instituutin vuonna 1824 perustivat Samuel Vaughn Merrick ja William H. Keating. Sen tarkoituksena oli kunnioittaa Benjamin Franklinia ja edistää tämän keksintöjen käyttöä. Se sijaitsi alkujaan Philadelphian piirikunnan oikeustalossa, joka tunnetaan nykyään Independence Hallina. Pian instituutti muutti kuitenkin uuteen rakennukseen, jossa sen tilat olivat noin sadan vuoden ajan.

1930-luvun lamasta huolimatta instituutti ja Poor Richard Club alkoivat vuonna 1930 etsiä rahoitusta uuden museorakennuksen rakentamiseksi. Ne onnistuivat 12 päivässä keräämään 5,1 miljoonaa dollaria, minkä ansiosta rakennustyöt voitiin aloittaa. Uuden rakennuksen kulmakivi laskettiin vuonna 1932 20th Streetin ja Benjamin Franklin Parkwayn risteykseen. Vuonna 1933 museoon rakennettiin Fels Planetarium, joka oli Yhdysvaltain toinen planetaario. Museo avattiin 1. tammikuuta 1934. Sen käytännönläheinen suhtautumistapa tieteeseen osoittautui suosituksi yleisön keskuudessa. Instituutti laajeni merkittävästi 1990-luvulla, kun sen yhteyteen perustettiin Mandell-keskus ja kaksi elokuvateatteria.

Insitituutti jakaa useita palkintoja.

## Lähteet

## Aiheesta muualla

*Museon kotisivut
Kaulurierakkokolibri

**Kaulurierakkokolibri** (*Phaethornis striigularis*) on neotrooppinen kiitäjälintu. Sen esiintymisalue ulottuu Meksikon eteläosasta Keski-Amerikkaan sekä Etelä-Amerikan luoteisosaan Kolumbiaan, Venezuelaan ja Länsi-Ecuadoriin. Lajista tunnetaan neljä alalajia. John Gould kuvaili lajin holotyypin Bogotásta vuonna 1854.

## Lähteet
Jaakko Uotila (yritysjohtaja)

**Jaakko Uotila** (s. 1949) on suomalainen proviisori. Hän oli Alkon toimitusjohtaja vuosina 2001–2013 eläkkeelle jäämiseensä saakka.

Aiemmin Uotila työskenteli Orion yhtymässä 1977–1996 ja Yliopiston Apteekin toimitusjohtajana 1996–2001.

## Lähteet
Pierre Brunet

**Pierre Émile Ernest Brunet** (28. kesäkuuta 1902 Le Quesne – 27. heinäkuuta 1991 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari.

Brunet kilpaili pariluistelussa aviovaimonsa Andrée Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden.

Brunet osallistui kaksiin olympiakisoihin myös miesten yksinluistelussa: Chamonix´ssa 1924 hän sijoittui kahdeksanneksi ja Sankt Moritzissa 1928 seitsemänneksi. Ranskan mestaruuden Brunet voitti miesten yksinluistelussa viidesti (1924–1925, 1927–1931) ja pariluistelussa vaimonsa kanssa 11 kertaa (1924–1933, 1935).

Brunet avioitui Andréen (o.s. Joly) kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940. Pierre Brunet ryhtyi valmennusuralle, jonka aikana hän valmensi muun muassa Carol Heissia, Scott Hamiltonia ja Donald Jacksonia.

## Lähteet
*Pierre Brunet – Sports Reference LLC.  
*Andree Brunet and Pierre Brunet - Britannica.com 
*Andrée Joly & Pierre Brunet  pairsonice.net
The Best (kappale)

**The Best** (kertosäkeen mukaan usein virheellisesti ”Simply the Best”) on Mike Chapmanin ja Holly Knightin kirjoittama laulu, jonka Bonnie Tyler levytti vuoden 1988 albumilleen *[[Hide Your Heart (Bonnie Tylerin albumi)|Hide Your Heart]]*. Norjassa single nousi kymmenenneksi ja Britanniassa listan sijalle 95.

Myöhemmin Tina Turner teki kappaleesta cover-version, josta tuli menestynyt single vuonna 1989. Kappale on Turnerin menestysalbumilla *[[Foreign Affair]]*. Saksofonisoolon Turnerin versiolla soittaa Edgar Winter.
## Muita cover-versioita
Taitoluistelijatar Nancy Kerrigan levytti kappaleesta oman versionsa 2004 Tina Turner -tribuuttialbumille "What's Love?".
Foreign Affair

**Foreign Affair** on Tina Turnerin seitsemäs studioalbumi, vuodelta 1989. Albumilta hiteiksi nousi kappaleet "The Best" ja "Steamy Windows".

## Kappaleet
#
#
#
#
#
#
#
#
#
#
#
#

## Listasijoitukset
Lontoon sopimus (1839)

**Lontoon sopimus**, tunnetaan myös nimellä **Lontoon ensimmäinen sopimus** oli kansainvälinen sopimus, joka allekirjoitettiin 19. huhtikuuta 1839. Sopimuksen myötä Euroopan suurvallat hyväksyivät Belgian itsenäisyyden ja neutraaliuden sekä sen saksankielisen osan, Luxemburgin, itsenäisyyden. Yksi sen tärkeistä osista oli artikla VII, mikä pakotti Belgian pysymään neutraalina ja sopimuksen allekirjoittaneet valtiot puolustamaan Belgiaa sotatilassa turvaten sen neutraaliuden.

## Katso myös
*Lontoon sopimus (1867)

## Aiheesta muualla
Andrée Brunet

**Andrée Brunet** (o.s. **Joly**, 16. syyskuuta 1901 Pariisi – 30. maaliskuuta 1993 Boyne City, Michigan, Yhdysvallat) oli ranskalainen taitoluistelija, olympiavoittaja, maailmanmestari ja Euroopan mestari. Brunet oli ensimmäinen naistaitoluistelija maailmassa, joka käytti kilpaillessaan mustaa asua perinteisen valkoisen sijasta.

Brunet kilpaili pariluistelussa aviomiehensä Pierre Brunet´n kanssa menestyksekkäästi 1920- ja 1930-luvuilla. Pari luisteli vuosina 1924–1932 kaksi olympiavoittoa ja yhden olympiapronssin, neljä maailmanmestaruutta ja yhden MM-hopean sekä Euroopan mestaruuden.

Brunet osallistui kaksiin olympiakisoihin myös naisten yksinluistelussa: Chamonix´ssa 1924 hän sijoittui viidenneksi ja Sankt Moritzissa 1928 11:nneksi. Ranskan mestaruuden Brunet voitti naisten yksinluistelussa kymmenesti peräkkäin 1921–1930 ja pariluistelussa miehensä kanssa 11 kertaa (1924–1933, 1935).

Andrée, tyttönimeltään Joly, avioitui Pierre Brunet´n kanssa vuonna 1929. Heidän poikansa Jean-Pierre, myös lupaava taitoluistelija, kuoli auto-onnettomuudessa 19-vuotiaana. Brunet´n perhe muutti Yhdysvaltoihin vuonna 1940.

## Lähteet
*Andrée Brunet – Sports Reference LLC.  
*Andree Brunet and Pierre Brunet - Britannica.com 
*Andrée Joly & Pierre Brunet  pairsonice.net 

### Viitteet
Daemon’s Heart

**Daemon’s Heart** on puolalaisen black metal -yhtye Moonin ensimmäinen studioalbumi, joka julkaistiin vuonna 1997.

## Kappaleet
#
#
#
#
#
#
#
#
#

## Kokoonpano
* Cezar – kitarat, bassokitara, laulu
* Doc – rummut
* Andrzej ”Andy” Bomba – kosketinsoitin (sessio)

## Aiheesta muualla
* 
*
Carl Wasenius

**Carl Gustaf Wasenius** (6. syyskuuta 1821 Lieto – 23. helmikuuta 1899 Turku) oli ensimmäisiä pätevän koulutuksen saaneita suomalaisia musiikkialan edustajia.

## Henkilöhistoria
Waseniuksen vanhemmat olivat maanjako-oikeuden sihteeri  Nicodemus Wasenius ja Maria Johanna Jahn. Hänen puolisonsa vuodesta 1848 oli Olga Apollonia Emilia Millhausen (k. 1890). Musiikkiarvostelija Karl Fredrik Wasenius oli heidän poikansa. Wasenius opiskeli ensin kellosepäksi, mutta ryhtyi sitten opiskelemaan musiikkia Tukholmassa ja Leipzigissa. Hän toimi 1848−1851 viulunsoittajana ja orkesterinjohtajana Turussa, Porissa ja Helsingissä.

Wasenius toimi sotilaskapellimestarina 1851–1856 ja 1859–1868 sekä musiikinopettajana kouluissa 1855–1885. Samalla hän johti kuoroja ja harrastajaorkestereita. Hän oli keskeinen henkilö Turun musiikkielämässä: hän elvytti Turun Soitannollisen Seuran toiminnan ja oli sen kapellimestari 1868–1872. Hän perusti yhdessä kirkkomuusikko Oscar Pahlmanin kanssa Turun lukkari- ja urkurikoulun, jonka johtaja ja opettaja hän oli 1877–1891.

## Taiteellinen tuotanto
Wasenius sävelsi musiikkia muun muassa näytelmiin, kantaatin ja kuorolauluja.  Hänen sävellyskäsikirjoituksiaan on arkistoituna Kansalliskirjastossa ja Sibelius-museossa. Wasenius julkaisi vuonna 1877 koraalivirsikirjan, jossa on myös kaksi hänen omaa sävellystään, mutta ne eivät ole jääneet käyttöön. Kolmiäänisen laulukirjan hän julkaisi 1884. 

### Sävellyksiä
Waseniuksen sävellyksiä ovat muun muassa seuraavat:
* Musiikkia näytelmiin, kuten *Tre friare* (Wecksell 1854), *Bouppteckningen* (Pinello 1855), *Guldkorset* (1858) ja *Auras sångmö* (Malmström 1866)
* Kantaatti
* Kuorolauluja, kuten *Sjung, sjung*, ja marsseja pianolle

## Lähteet

## Aiheesta muualla
*
Solar Radiation and Climate Experiment

**Solar Radiation and Climate Experiment** (**SORCE**) on NASAn Aurinkoa tutkiva satelliitti, joka laukaistiin Pegasus-raketilla avaruuteen 25. tammikuuta 2003. Satelliitti tutkii Auringon vaikutusta maapallon ilmastoon.
 
315 kg painava satelliitti lentää 645 km korkealla radalla. Sen kehitti Laboratory for Atmospheric and Space Physics (LASP), joka on osa University of Colorado at Boulderia. 
  
## Aiheesta muualla

* http://lasp.colorado.edu/sorce/
Satan’s Wept

**Satan's Wept** on puolalaisen black metal -yhtye Moonin toinen studioalbumi, joka julkaistiin vuonna 1999.

## Kappaleet
#
#
#
#
#
#
#
#
#
#
#
#

## Kokoonpano
* Cezar – kitara, laulu
* Heyron – kitarat
* Blackie – bassokitara, taustalaulu
* Mark – rummut

## Aiheesta muualla
* 
*
Break Every Rule

**Break Every Rule on** Tina Turnerin kuudes studioalbumi, joka myi maailmanlaajuisesti yli 12 miljoonaa kappaletta.
## Kappaleet

### A-puoli
#
#
#
#
#
#

### B-puoli
#
#
#
#
#

## Listasijoitus

**Singlet** - Billboard (North America)
Yleisurheilu kesäolympialaisissa 1952 – miesten kymmenottelu

Helsingin olympiakisojen miesten kymmenotteluun osallistui 28 urheilijaa edustaen 16 kansallisuutta. Kilpailu käytiin 25.–26. heinäkuuta. 

Ylivoimaisin voittaja Helsingin olympiakisojen yleisurheilussa oli Robert Mathias kymmenottelussa. Tätä kuvaa sekin, että hän voitti toiseksi tulleen Campbellin kahdeksassa lajissa. Kaikkiaan 21 kilpailijaa jatkoi loppuun saakka. Kuten aiemmissakin kisoissa, kilpailijat joutuivat kisaamaan aamusta iltaan molempina päivinä. Viimeinen erä 1&nbsp;500 metriltä päättyi vasta klo 21 jälkeen. Palkintojen jako oli pidettävä seuraavana päivänä. Mathias voitti kymmenottelun jo Lontoossa 17-vuotiaana. Neljän vuoden aikana hän oli edistynyt valtavasti. Hänen pistemääränsä oli uusi maailmanennätys, kun se neljä vuotta aiemmin oli ollut 6386 (vuoden 1952 pisteiksi muutettuna).

## Ennätykset ennen kilpailua

Lajit suoritettiin seuraavassa järjestyksessä:

*1. 100 metrin juoksu, Lajivoittaja Yhdysvaltain Campbell ajalla 10,7
*2. Pituushyppy, Ranskan Heinrichs 710
*3. Kuulantyöntö, Matthias 15,30
*4. Korkeushyppy, Ruotsin Widenfelt 194
*5. 400 metrin juoksu, Mathias 50,2

Pistetilanne 400 metrin juoksun jälkeen:
Mathias  4 367,
Campbell 4 111,
Simmons 3 924,
Heinrich 3 855,
Widenfelt 3 740,
Tånnander 3 690,
Volkov 3 689,
Hipp 3 666,
Reikko 3 529,
Schirmer 3 504,
Frayer 3 402,
Kusnetsov 3 398,
Elliott 3 363,
Fernandes 3 312,
Iriarte 3 254,
Rebula 3 189,
Figueroa 3 155,
Román Selvá 3 119,
Wehrli 3 032,
Adams 3 030,
Hautamäki 3 020,
Landström 3 008,
Oliver 2 884,
Breitman 1 661. Keskeyttäneitä 4.

*6. 110 metrin aitajuoksu, Campbell 14,5
*7. Kiekonheitto, Mathias 46,89
*8. Seiväshyppy, Suomen Landström 420
*9. Keihäänheitto, Mathias 59,21 - Mathiaksen pisteet keihäänheiton jälkeen olivat 7 559, eli yli entisen maailmanennätyksen.
*10. 1 500 metrin juoksu, Suomen Reikko 4.28,0

## Lopputulokset

## Lähteet
* Tulokset puolaksi 
* Virallinen raportti
Nils Idman vanhempi

**Nils (Nicolaus) Idman vanhempi** (22. kesäkuuta 1680 Huittinen – 4. kesäkuuta 1750 Huittinen) oli suomalainen sotapappi ja kirkkoherra.

Idmanin vanhemmat olivat Huittisten Nanhian kylän Juuselan ratsutilan omistanut Porin kreivikunnan vouti Daniel Larsson Idman (k. 1684) ja Maria Takku. Idman kävi Turun katedraalikoulua ja pääsi ylioppilaaksi 1699. Hänet vihittiin papiksi vuonna 1702, jolloin hänestä myös tuli Turussa toimineen Turun läänin kaksikasratsuväkirykmentin pataljoonansaarnaaja ja rykmentinadjutantti. Hän osallistui Inkerinmaan taisteluihin sekä Narvan ja Iivananlinnan puolustukseen ja oli vuonna 1706 Viipurin linnan piirityksessä. Sieltä Idman siirtyi uudelleen kootun Turun läänin kaksikasratsuväkirykmentin ja vuodesta 1710 Viipurin läänin kaksikasjalkaväkirykmentin rykmentinpastorina peräytyvien joukkojen mukana pohjoiseen 1713-1714, osallistuen Pälkäneen ja Napuen taisteluihin. 

Suomesta Idman siirtyi Ruotsin puolelle, jossa osallistui vielä Karl Gustaf Armfeltin joukon epäonniseen Norjan-retkeen. Tätä hän kuvaa sekä vuonna 1718 julkaistussa teoksessaan että vuonna 1720 Tukholmassa painetussa saarnassaan *Folckets Roop På Norska Fiällerne*.

Idman oli nimitetty vuodesta 1719 alkaen Huittisten kirkkoherraksi, mutta hän pääsi hoitamaan tointaan vasta sodan jälkeen vuonna 1721. Idmanista tuli lääninrovasti 1723. Hän osallistui vuoden 1734 valtiopäiville ja oli saarnaajana pappeinkokouksissa Turussa vuosina 1724 ja 1739. Idman erosi kirkkoherran virasta sairauden vuoksi vuonna 1749.

Idmanin puoliso vuodesta 1711 oli Kristina Procopaeus (k. 1747); pappi ja kielentutkija Nils Idman nuorempi oli heidän poikansa.

## Lähteet
* 

## Viitteet
Devil’s Return

**Devil’s Return** on puolalaisen black metal -yhtye Moonin kokoelma-albumi, joka julkaistiin vuonna 2010. Albumi sisältää yhtyeen kahden ensimmäisen studioalbumin remasteroidut versiot.

## Kappaleet
### CD 1: Daemon’s Heart
#
#
#
#
#
#
#
#
#

### CD 2: Satan’s Wept
#
#
#
#
#
#
#
#
#
#
#
#
#

## Aiheesta muualla
* Devil’s Return Discogsissa
*
Saksa talviolympialaisissa 1932

**[[Saksa]]** saavutti **[[Talviolympialaiset 1932|Lake Placidin talviolympialaisista 1932]]** kaksi pronssimitalia, jotka tulivat rattikelkkailun neljän miehen kelkoista ja miesten jääkiekosta. Kisojen mitalitilastossa Saksa sijoittui yhdeksänneksi. Saksan joukkue koostui 20 miesurheilijasta, jotka kilpailivat rattikelkkailussa, taitoluistelussa ja jääkiekossa.

## Mitalistit
### Pronssia
* Sebastian Huber, Hanns Kilian, Max Ludwig ja Hans Mehlhorn – rattikelkkailu, neljän miehen kelkat
* Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt, Georg Strobl – jääkiekko, miehet

## Lähteet
* Germany at the 1932 Lake Placid Winter Games  Sports Reference LLC.
Lucifer’s Horns

**Lucifer’s Horns** on puolalaisen black metal -yhtye Moonin kolmas studioalbumi, joka julkaistiin 15. syyskuuta 2010.

## Kappaleet
#
#
#
#
#
#
#
#
#
#
#

## Kokoonpano
* Cezar – kitara, laulu
* Gonthy – kitara
* Mścisław – bassokitara, laulu
* Vizun – rummut

## Arvostelut
* Imperiumi: 6½/10
 
## Lähteet

## Aiheesta muualla
* ''Lucifer’s Horns'' discogs.com -sivustolla
*
Nils Idman nuorempi

**Nils Idman nuorempi** (24. marraskuuta 1716 Östuna, Ruotsi – 6. maaliskuuta 1790 Huittinen) oli suomalainen pappi ja kielentutkija.

Idmanin vanhemmat olivat Huittisten kirkkoherra Nils Idman vanhempi ja Kristina Procopaeus. Hän pääsi ylioppilaaksi Turussa 1729 ja valmistui Turun akatemiasta filosofian maisteriksi vuonna 1738. Idman vihittiin papiksi 1740.

Idman oli Huittisten kirkkoherrana toimineen isänsä apulaisena ja vt. kirkkoherrana vuodesta 1740, Henkirakuunarykmentin 2. ylimääräisenä pataljoonansaarnaajana vuodesta 1742, vakinaisena pataljoonansaarnaajana vuodesta 1743 sekä rykmentinpastorina vuodesta 1748. Vuonna 1749 hänestä tuli isänsä seuraaja Huittisten kirkkoherrana ja 1758 lääninrovasti. Papin toimen ohella Idman harjoitti monia käytännön töitä, kuten koskenperkausta. Hän otti osaa säätyvaltiopäiville vuosina 1765–1766 ja 1778 hänet vihittiin teologian kunniatohtoriksi Uppsalassa.

Jo aiemmin eli vuonna 1774 Idman oli julkaissut teoksen *Försök at visa gemenskap emellan finska och grekiska språken*, hyläten suomen ja heprean sukulaisuuden ja pyrkien osoittamaan sen sijaan suomen ja kreikan kielten välisiä sanastollisia ja kieliopillisia yhteyksiä. Hän perusteli teoriaansa myös molempien kansojen mytologioiden yhteneväisyyksillä, väittäen suomalaisten kansojen esi-isien skyyttien olleen läheisissä tekemisissä kreikkalaisten kanssa. Teos käännettiin ranskan kielelle vuonna 1778.

Idmanin puoliso vuodesta 1747 oli Margareta Elisabet Rothovius (k. 1810). Heidän poikansa oli senaattori ja Suomen Pankin johtokunnan puheenjohtaja Carl Johan Idman, aateloituna vuodesta 1814 *Idestam*.

## Lähteet
*  Sivu 324.

### Viitteet
Sveitsi talviolympialaisissa 1932

**[[Sveitsi]]** saavutti **[[Talviolympialaiset 1932|Lake Placidin talviolympialaisista 1932]]** yhden hopeamitalin. Mitali tuli rattikelkkailusta, jossa Reto Capadrutt ja Oscar Geier sijoittuivat Yhdysvaltain ykköskelkan jälkeen toisiksi. Kisojen mitalitilastossa Sveitsi sijoittui kahdeksanneksi. Sveitsin joukkue koostui seitsemästä miesurheilijasta, jotka kilpailivat rattikelkkailussa, yhdistetyssä ja mäkihypyssä.

## Mitalistit
### Hopeaa
* Reto Capadrutt ja Oscar Geier – rattikelkkailu, kahden miehen kelkat

## Lähteet
* Switzerland at the 1932 Lake Placid Winter Games  Sports Reference LLC.
Enterosyytti

**Enterosyytti** (kreik. έντερον "suoli" ja κύτος "solu") on ohutsuolen epiteelikudosten yleisin solutyyppi. Enterosyytit huolehtivat moninaisten aineiden imeytymisestä. Enterosyyttejä esiintyy myös paksusuolessa. Mikrovillukset lisäävät näiden solujen imeytymis- eli absorptio-pinta-alaa. Enterosyyttien solukalvot ja niitä yhdistävät tiiviit liitokset muodostavat tehokkaan esteen suolen uhkatekijöitä vastaan.
Ranska talviolympialaisissa 1932

**[[Ranska]]** saavutti **[[Talviolympialaiset 1932|Lake Placidin talviolympialaisista 1932]]** yhden kultamitalin. Mitali tuli taitoluistelusta, jossa Andrée Brunet ja Pierre Brunet olivat parhaita. Kisojen mitalitilastossa Ranska sijoittui seitsemänneksi. Ranskan joukkue koostui seitsemästä mies- ja yhdestä naisurheilijasta, jotka kilpailivat rattikelkkailussa, taitoluistelussa ja maastohiihdossa.

## Mitalistit
### Kultaa
* Andrée Brunet ja Pierre Brunet – taitoluistelu, pariluistelu

## Lähteet
* France at the 1932 Lake Placid Winter Games  Sports Reference LLC.
Sylvester Raikamo

**Sylvester Raikamo** (s. 3. marraskuuta 1992) on suomalainen salibandyn pelaaja, pelipaikaltaan hyökkääjä. Hän edustaa Esport Oilersia, joka pelaa maan korkeinta sarjatasoa Salibandyliigaa. 

Raikamo on pelannut 102 runkosarjan ottelua teholukemin 66+36=102. Hän on voittanut kaksi B-junioreiden SM-kultaa kausilta 2008–2009 ja 2009–2010. Raikamo tunnetaan vapaa-ajallaan myös omien kappaleiden säveltäjänä ja sanoittajana. Hänen taiteilijanimenään tiedetään olevan "Sir John Raikamo".  

## Lähteet
Arkadiusz Malczewski

**Arkadiusz Malczewski** (s. 8. joulukuuta 1975) on puolalainen metallimusiikkiin keskittynyt musiikkituottaja, muusikko ja äänittäjä. Hän on tehnyt yhteistyötä mm. yhtyeiden Azarath, Asgaard, Blindead, Devilyn, Black River, Elysium, Lost Soul, Decapitated, Nomad, Neolithic, Moon, Spinal Cord ja Thunderbolt kanssa.

## Diskografia
* Asgaard - Ad Sidera, Ad Infinitum (2000, miksaaja)
* Decapitated - The First Damned (2000, äänittäjä)
* Behemoth - Thelema.6 (2000, äänittäjä, miksaaja)
* Devilyn - Artefact (2001, äänittäjä, miksaaja)
* Asgaard - Ex Oriente Lux (2001, äänittäjä, miksaaja, masterointi)
* Behemoth - Antichristian Phenomenon (2001, äänittäjä)
* Lost Soul - Ubermensch (Death of God) (2002, tuottaja)
* Behemoth - Zos Kia Cultus (Here and Beyond) (2002, äänittäjä, miksaaja)
* Neolithic - Team 666 (2003, äänittäjä)
* Azarath - Infernal Blasting (2003, tuottaja)
* Elysium - Feedback (2003, äänittäjä, tuottaja)
* Nomad - Demonic Verses (Blessed Are Those Who Kill Jesus) (2004, äänittäjä, miksaaja)
* Thunderbolt - Inhuman Ritual Massmurder (2004, äänittäjä)
* Asgaard - EyeMDX-tasy (2004, miksaaja)
* Behemoth - Demigod (2004, äänittäjä)
* Vesania - God the Lux (2005, äänittäjä)
* Behemoth - Slaves Shall Serve (2005, miksaaja)
* Azarath - Diabolic Impious Evil (2006, äänittäjä)
* Thunderbolt - Apocalyptic Doom (2007, äänittäjä, tuottaja, miksaaja)
* Nomad - The Independence of Observation Choice (2007, äänittäjä, miksaaja)
* Behemoth - The Apostasy (2007, äänittäjä, tuottaja)
* Black River - Black River (2008, äänittäjä)
* Behemoth - Ezkaton (2008, äänittäjä)
* Azarath - Praise the Beast (2009, äänittäjä, miksaaja)
* Behemoth - Evangelion (2009, äänittäjä, taustalaulaja)
* Black River - Black'n'Roll (2009, äänittäjä)
* Moon - Lucifer's Horns (2010, äänittäjä, tuottaja, miksaaja)

## Aiheesta muualla
*
Romania talviolympialaisissa 1932

**[[Romania]]** osallistui **[[Talviolympialaiset 1932|Lake Placidin talviolympialaisiin 1932]]** neljän miesurheilijan joukkueella. Kaikki romanialaiset osallistuivat rattikelkkailuun, jossa Alexandru Papană ja Dumitru Hubert olivat kahden miehen kelkoissa neljänsiä. Kyseinen kaksikko vahvistettuna Ionesculla ja Petresculla oli neljän miehen kelkoissa kuudes.

## Joukkue
### Rattikelkkailu

## Lähteet
* George Lattimer: Official Report III Olympic Winter Games Lake Placid 1932  
* Romania at the 1932 Lake Placid Winter Games  Sports Reference LLC.
American Institute of Electrical Engineers

**American Institute of Electrical Engineers** (**AIEE**) oli yhdysvaltalainen sähköinsinöörien järjestö, joka perustettiin vuonna 1884. Se lakkautettiin vuonna 1963, kun se yhdistyi Institute of Radio Engineersien (IRE) kanssa. Ne muodostivat uuden Institute of Electrical and Electronics Engineersin.

AIEE:n perustajiin kuuluivat mm. Nikola Tesla, Thomas Edison, Elihu Thomson, Edwin J. Houston ja Edward Weston. Järjestön tarkoitus edistää sähkön tuotantoon ja hyödyntämiseen liittyivä tieteellisiä asioita ja auttaa sähköteollisuuden parissa työskentelevien hyvinvointia. AIEE:n ensimmäinen johtaja oli Western Unionin johtaja Norvin Green. Järjestön ensimmäinen kokoountuminen pidettiin lokakuussa 1884 Franklin-instituutin tiloissa Philadelphiassa. AIEE operoi useita vuosia pääasiassa New Yorkissa, mutta sen jakaminen paikallisiin osastoihin alkoi vuonna 1902. Ensimmäiset osastot perustettiin Chicagoon ja Ithacaan. Yhdysvaltain ulkopuolelle AIEE levisi vuonna 1903, kun Torontoon avattiin oma osastonsa.

AIEE:n ensimmäisiä kiinnostuksenkohteita olivat sähkövoima, valaistus ja langallinen viestintä. AIEE:n kilpailijan IRE keskittyi puolestaan radioon ja langattomaan viestintään. Radiotekniikan kehittyminen ja uusien elektroniikan alojen syntyminen 1940-luvulla johti organisaatioiden väliseen kilpailuun. IRE kasvoi nopeammin 1950- ja 1960-luvuilla ja houkutteli enemmän opiskelijoita. Vuonna 1912 perustettu IRE ohitti jäsenmäärässä AIEE:n 1957, jolloin siihen kuului noin 55&nbsp;000 jäsentä. Vuonna 1963 järjestöt yhdistettiin Institute of Electrical and Electronics Engineersiksi, josta tuli maailman suurin tekniikan järjestö. AIEE:ssa oli tuolloin noin 57&nbsp;000 jäsentä.
Tuomet (alasuku)

**Tuomet** (*Padus*) on ruusukasveihin kuuluvan *[[Prunus]]*-suvun alasuku, joka tunnetaan kesävihannista lehdistä, loppukeväällä lehtien puhkeamisen jälkeen valmistuvista 12–30 kukkaa sisältävistä terttumaisista kukinnoista sekä pienistä, happamista hedelmistä, jotka kelpaavat ainoastaan linnuille. Tuomia esiintyy koko pohjoisen pallonpuoliskon leudolla vyöhykkeellä.

Useat perhoslajit, esimerkiksi mittareiden heimoon kuuluva keltamittari (*Opisthograptis luteolata*), käyttävät tuomea ravintonaan. Joitakin tuomilajeja, kuten virginiantuomea (*Prunus virginiana*), käytetään Pohjois-Amerikassa hyytelöiden ja viinien valmistukseen.

Jotkut kasvitieteilijät pitävät alasukua erillisenä sukuna nimeltä *Padus*. Geneettiset ja morfologiset tutkimukset ovat osoittaneet, että alasuku *Padus* on polyfyleettinen, joten sitä ei pitäisi käyttää tieteellisissä yhteyksissä.

## Lajeja
**[[Prunus buergeriana]]*
**Prunus cornuta* – himalajantuomi
**Prunus grayana* – japanintuomi
**Prunus maackii* – tuohituomi
**[[Prunus napaulensis]]*
**Prunus padus* – tuomi
**Prunus serotina* – kiiltotuomi
**Prunus ssiori* – sahalinintuomi
**Prunus virginiana* – virginiantuomi
**[[Prunus wilsonii]]*

## Tuomet ja ihminen
Suomessa ja Ruotsissa tuomen (*Prunus padus*) kukinta merkitsee monille ihmisille kesän alkua. Etelä-Suomessa kukinta tapahtuu yleensä toukokuun kahden viimeisen viikon aikana tai aivan kesäkuun alussa.
Visionism

__NOTOC__
**Visionism** on puolalaisen hardcore-yhtye Rootwaterin kolmas studioalbumi, joka julkaistiin vuonna 2009.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Maciej Taff – laulu
* Sebastian Zusin – kitarat
* Heinrich – bassokitara
* Paul – rummut

## Arvostelut
* Imperiumi.net: 6+/10
* Metal Temple: 
* Rockmetal.pl: 8/10

## Lähteet

## Aiheesta muualla
* Visionism discogs.com -sivustolla
Kill Me Coz I Have No Hope

**Kill Me Coz I Have No Hope** on puolalaisen death metal -yhtye Slashing Deathin kokoelma-albumi, joka on julkaistu vuonna 1992. Albumi sisältää yhtyeen kolmannen ja neljännen demon kokonaisuudessaan.

## Kappalelista
Kappaleet 1-7 demolta *Kill Me 'cause I Can't Stop*, 8-12 demolta *Irrevocably and with No Hope*

#
#
#
#
#
#
#
#
#
#
#
#

## Lähteet

## Aiheesta muualla
* Kill Me Coz I Have No Hope Discogsissa
*
Tour de San Luis

**Tour de San Luis** on maantiepyöräilyn etappikilpailu, joka käydään San Luisin maakunnassa Argentiinassa tammikuun puolivälin jälkeen. Kilpailu ajettiin ensimmäisen kerran vuonna 2007, ja se on nykyisin kategorialuokitukseltaan 2.1. Kilpailussa ajettiin kahtena ensimmäisenä vuonna prologi ja viisi etappia, vuodesta 2009 lähtien kaikkiaan seitsemän etappia.

## Kokonaiskilpailun tulokset
Lähteet:  memoire-du-cyclisme.net, Cycling Archives

## Lähteet

## Aiheesta muualla
*Virallinen sivusto
Nyrkkeily kesäolympialaisissa 1920

**[[Kesäolympialaiset 1920|Antwerpenin kesäolympialaisissa 1920]]** kilpailtiin 21.–24. elokuuta **[[nyrkkeily]]ssä** kahdeksassa painoluokassa.

Yksittäinen nyrkkeilyottelu koostui kolmesta erästä, joista kaksi ensimmäistä kestivät kolme minuuttia ja viimeinen erä neljä minuuttia. Tasatilanteessa käytettiin kahden minuutin lisäeriä. Ottelua valvoi kehätuomari, ja kaksi arvostelutuomaria määräsivät voittajan. Kaikki Antwerpenin nyrkkeilyturnauksen tuomarit olivat eurooppalaisia, suurin osa belgialaisia.

Lajin mitalitaulukon voittajaksi ylsi Yhdysvallat kolmella kullalla ja yhdellä pronssilla. Yhdistynyt kuningaskunta saavutti tosin kuusi ja Kanada viisi mitalia Yhdysvaltain jäädessä neljään mitaliin. Sarjan 79,4 kg voittanut Yhdysvaltain Eddie Eagan voitti 12 vuotta myöhemmin Lake Placidissa olympiakultaa rattikelkkailussa, ja on yhä (2011) ainoa olympiavoittoon sekä kesä- että talvikisoissa kyennyt urheilija.

## Mitalistit
### Miehet

## Mitalitaulukko

## Lähteet
*Boxing at the 1920 Antwerpen Summer Games  Sports Reference LLC.
Kill Me Coz I Can’t Stop/Irrevocably & With No Hope/Live at Thrash Camp

**Kill Me Coz I Can't Stop/Irrevocably & With No Hope/Live at Thrash Camp** on puolalaisen death metal -yhtye Slashing Deathin kokoelma-albumi, joka julkaistiin vuonna 2004. Albumi sisältää yhtyeen kolmen varhaisen demon kappaleet kokonaisuudessaan.

## Kappaleet
Kappaleet 1–4 demolta *Irrevocably & With No Hope*, kappaleet 5–11 demolta *Kill Me Coz I Can't Stop*, kappaleet 12–17 demolta *Live at Thrash Camp*.

#Intro
#Blasphemy
#Deedness
#No Return
#Me
#Sk-8 Song
#Slow Suicide
#Truth
#Blind Alley
#Power
#Generic Alternation
#Heart of Virgin
#Quick Death
#The Pain
#Satans Appeart
#Apocalyptic
#Ceremony of Death

## Aiheesta muualla
*
Kauppakulma

**Kauppakulma** on Jyväskylän keskustassa kävelykadun (Kauppakadun), Väinönkadun ja Vapaudenkadun rajaamalla tontilla sijaitseva kauppakeskus. Vuosina 2003–2005 saneeratun ja n. 11 000 m2 kokoisen kauppakeskuksen matala osa aiotaan purkaa. Uuden keskuksen rakentaminen on toistuvasti lykkääntynyt vuonna 1988 julkistettujen suunnitelmien jälkeen. Kaavaerimielisyydet johtivat uudistushankkeen peruuntumiseen vuonna 2012, ja Kauppakulman omistajat haluavat luopua kiinteistöstä, koska ne eivät voi rahoitussopimuksensa ehtojen mukaan maksaa kaupungin vaatimaa maankäytön takuusummaa. Suunniteltuun keskukseen tulee mm. Finnkinon teatterikeskittymä, ruokakauppa, erikoisliikkeitä ja asuntoja.

Kauppakulmassa toimineisiin liikkeisiin kuuluvat mm:
Gigantti, Korustore, Medasec, Underground Store Piercing Studio, Sportia, Reporanka ja Posti.

## Aiheesta muualla
Enon opetukset

**Enon opetukset** on Matti Ijäksen ohjaama vuonna 2011 ensi-iltansa saanut kaksiosainen televisioelokuva. Tragikoomisia sävyjä sisältävä teos perustuu Petri Tammisen samannimiseen romaaniin. Pääosissa ovat Jussi (Alfred Andersson, Samuli Niittymäki) ja tämän eno (Aku Hirviniemi).

Elokuvan ja romaanin nimi sisältää viittauksen Antero Vareliuksen tunnettuun lasten tietokirjaan *[[Enon opetuksia luonnon asioista]]*.

Elokuvan juoni seurailee Tammisen alkuperäisromaania. Ensimmäisessä osassa eletään kesää 1981. Alkuperäisromaanin vuosien 1994 ja 2005 tapahtumat on tiivistetty elokuvaversion toisessa osassa vuoteen 1997.

## Näyttelijät

## Lähteet
*
### Viitteet

## Aiheesta muualla
*
*Enon opetukset Finna-hakupalvelussa
*
Hedi Baccouche

**Hédi Baccouche** (;   15. tammikuuta 1930 Hammam Sousse, Ranskan Tunisia – 21. tammikuuta 2020) oli tunisialainen poliitikko ja suurlähettiläs. Hän toimi maansa pääministerinä vuosina 1987–1989.

Baccouche opiskeli 1950-luvulla valtiotiedettä Pariisin yliopistossa. Vuosina 1960–1966 Baccouche toimi Hammam Soussen pormestarina. Sittemmin hän toimi muun muassa suurlähettiläänä vuosina 1981–1982 Vatikaanissa ja Algeriassa ja johti nationalistista Neo-Destour-puoluetta 1980-luvulla.

## Lähteet
Karl Scheithauer

**Karl Friedrich Scheithauer** (21. syyskuuta 1873 – 1962) oli saksalainen kirjailija ja pikakirjoitusjärjestelmän kehittäjä.

Scheithauer julkaisi pikakirjoitusjärjestelmänsä vuonna 1896 teoksessa *System der Stenografie*. Scheithauerin järjestelmässä konsonanttien merkit on valittu samankaltaisista merkeistä kuin esimerkiksi Gabelsbergerin järjestelmässä. Vokaalit merkitään aina omilla merkeillään: eripituisilla yläviistoon menevillä suorilla tai kaarevilla viivoilla. Järjestelmä muistutti rakenteeltaan ruotsalaista Melinin järjestelmää, joka oli julkaistu neljä vuotta aikaisemmin. Vuonna 1913 Scheithauer julkaisi järjestelmästä uuden version, jossa hän muutti joidenkin kirjainten merkkejä.

Scheithauerin järjestelmä ei saavuttanut suurempaa suosiota. 1900-luvun alkuvuosina järjestelmällä oli 60 pikakirjoitusyhdistystä, joissa oli noin 4000 jäsentä.

## Lähteet
*
*
*

### Viitteet
Denver, viimeinen dinosaurus

**Denver, viimeinen dinosaurus** (engl. *Denver, the Last Dinosaur*) on yhdysvaltalais-ranskalainen animaatiosarja, jota tehtiin vuosina 1988-1989.

## Juoni
Neljä teini-ikäistä poikaa (Jeremy, Mario, Shades ja Wally) löytävät suuren dinosauruksenmunan rakennustyömaalta. Muna alkaa liikehtiä ja siitä kuoriutuu vihreä dinosaurus, jota pojat alkavat kutsua *Denveriksi*. Denverin kanssa he kokevat monenlaista, muun muassa matkustavat takaisin ajassa liitukauteen Denverin munankuoren palasen avulla.

## Vastaanotto
Sarja sai suosiota ja sai hyvän vastaanoton sekä kriitikoilta että lasten vanhemmilta, koska se ei ollut väkivaltainen eikä ahdistava. Todennäköisesti sarja sai suosionsa osin myös siksi, että Maa aikojen alussa oli ollut suosittu elokuvateattereissa, ja dinosaurukset ylipäätään olivat suosiossa lapsiperheissä. Denveriä tehtiin kuitenkin vain kaksi tuotantokautta, todennäköisesti siksi, että "*Dinosauruskuume*" oli jo laantunut elokuvien vanavedessä.

## Suomenkieliset ääninäyttelijät
### Vuoden 1989 dubbaus
Äänet: Golden Voice Oy
*Pertti Nieminen
*Ulla Ollikainen
*Erkki Murto
*Seppo Hietanen
*Päivi Sorsa
*Erkki Ollila

### Vuoden 1994 dubbaus
Suomenkieliset äänet:
*Ari-Matti Hedman
*Elise Langenoja
*Pauli Virta

*Suomenkielinen puhe © 1994 PVP Pauli Virta Productions

## Suomessa ilmestyneet julkaisut
### VHS-julkaisut
*Denver 1: Viimeinen dinosaurus (suomenkielinen puhe, dubbauksesta vastasi Golden Voice Oy)
*Denver 2: Dinosaurusten maa (suomenkielinen puhe, dubbauksesta vastasi Golden Voice Oy)
*Denver 3: Denver ja merihirviö (suomenkielinen puhe, dubbauksesta vastasi Golden Voice Oy)
*Denver 4: Leijonat, tiikerit ja dinosaurukset (suomenkielinen puhe, dubbauksesta vastasi Golden Voice Oy)
*Denver 5: Dino-tähti on syntynyt (suomenkielinen puhe, dubbauksesta vastasi PVP Voice Oy)
*Denver 6: Denver on voittaja (suomenkielinen puhe, dubbauksesta vastasi PVP Voice Oy)
*Denver 7: Suuren oopperan kummitus (suomenkielinen puhe, dubbauksesta vastasi PVP Voice Oy)
*Denver 8: Kummituskaupungissa (suomenkielinen puhe, dubbauksesta vastasi PVP Voice Oy)

### DVD-julkaisu
*Denver, viimeinen dinosaurus
Adolf Wasenius

**Adolf Fredrik Wasenius** (16. tammikuuta 1829 Helsinki – 28. helmikuuta 1903 Helsinki) oli suomalainen yritysjohtaja ja porvarissäädyn jäsen useilla valtiopäivillä.  

Adolf Waseniuksen vanhemmat olivat kirjakauppias Gustaf Otto Wasenius ja Anna Charlotta Meisner ja puoliso vuodesta 1860 Mathilda Catharina Charlotta Hjorth (k. 1918). Wasenius tuli ylioppilaaksi 1844, kävi kauppaopiston Lyypekissä 1848–1849 ja otti 1852 vastuulleen isänsä perustaman viljaliikkeen. Hän hankki yhdessä Leonard Borgströmin kanssa 1856 Tervakosken paperitehtaan ja ryhtyi sen johtajaksi. Wasenius oli  porvarissäädyssä Haminan edustaja valtiopäivillä 1872 ja Helsingin 1882, 1885, 1888, 1891, 1897, 1899 ja 1900. Hän oli ensin Tanskan varakonsuli vuodesta 1887, sitten vuodesta 1895 pääkonsuli.

Waseniuksen poika oli filosofian maisteri Adolf Wasenius (1861-1884), josta Albert Edelfelt on maalannut muotokuvan. Maalaus löytyi huutokaupasta vuonna 2017. Muita Adolf Waseniuksen poikia olivat Nya svenska läroverketin rehtori Matias Wasenius (1872-1938) ja konsuli ja Tervakoski Oy:n toimitusjohtaja Leonard Wasenius (1866-1938).

## Lähteet
Jerring-palkinto

**Jerring-palkinto** () on Ruotsin radion (SR) urheilutoimituksen perustama palkinto. Se on nimetty ruotsalaisen radiouranuurtajan Sven Jerringin mukaan, ja se myönnetään menestyneelle ruotsalaiselle urheilijalle yleisöäänestyksen perusteella edellisen vuoden saavutuksista. Ehdokkaat valitsee SR:n esiraati.

Palkinnon saajan valitsevat radiokuuntelijat. Sitä on siksi arvosteltu siitä, että valituksi tulee kansansuosikki eikä välttämättä paras urheilija.

## Palkitut
### 1979–1989
*1979 – Ingemar Stenmark, alppihiihto
*1980 – Ingemar Stenmark, alppihiihto
*1981 – Annichen Kringstad, suunnistus
*1982 – IFK Göteborg, miesten jalkapallo 
*1983 – Mats Wilander, tennis
*1984 – Gunde Svan, maastohiihto
*1985 – Gunde Svan, maastohiihto
*1986 – Tomas Johansson, paini
*1987 – Marie-Helene Westin, maastohiihto
*1988 – Tomas Gustafson, pikaluistelu
*1989 – Jan Boklöv, mäkihyppy

### 1990–1999
*1990 – Ruotsin miesten käsipallomaajoukkue
*1991 – Pernilla Wiberg, alppihiihto
*1992 – Pernilla Wiberg, alppihiihto
*1993 – Torgny Mogren, maastohiihto
*1994 – Ruotsin miesten jalkapallomaajoukkue
*1995 – Annika Sörenstam, golf
*1996 – Ludmila Engquist,  yleisurheilu
*1997 – Magdalena Forsberg, ampumahiihto
*1998 – Magdalena Forsberg, ampumahiihto
*1999 – Ludmila Engquist,  yleisurheilu

### 2000–2009
*2000 – Magdalena Forsberg, ampumahiihto
*2001 – Magdalena Forsberg, ampumahiihto
*2002 – Carolina Klüft, yleisurheilu
*2003 – Annika Sörenstam, golf
*2004 – Stefan Holm, yleisurheilu
*2005 – Tony Rickardsson, speedway
*2006 – Susanna Kallur,  yleisurheilu
*2007 – Zlatan Ibrahimović, jalkapallo
*2008 – Charlotte Kalla, maastohiihto
*2009 – Helena Jonsson, ampumahiihto

### 2010–2019
* 2010 – Therese Alshammar, uinti
* 2011 – Rolf-Göran Bengtsson, esteratsastus
* 2012 – Lisa Nordén, triathlon
* 2013 – Henrik Stenson, golf
* 2014 – Sarah Sjöström, uinti
* 2015 – Sarah Sjöström, uinti
* 2016 – Peder Fredricson, ratsastus
* 2017 – Peder Fredricson, ratsastus
* 2018 – Hanna Öberg, ampumahiihto
* 2019 – Tove Alexandersson, suunnistus

### 2020–
* 2020 – Armand Duplantis, yleisurheilu
* 2021 – Esteratsastusmaajoukkue
* 2022 – Nils van der Poel, pikaluistelu
* 2023 – Ebba Andersson, maastohiihto
* 2024 – Truls Möregårdh, pöytätennis
* 2025 – Jonna Sundling, maastohiihto

## Katso myös
* Svenska Dagbladetin kultamitali

## Lähteet
Vuoden urheilija (täsmennyssivu)

**Vuoden urheilija** viittaa muun muassa seuraaviin:

*Vuoden urheilija, suomalainen urheilupalkinto vuoden parhaalle urheilijalle
*Jerring-palkinto, Ruotsin Vuoden urheilija -palkinto
*Norjan vuoden urheilija, Norjan Vuoden urheilija -palkinto
*Viron vuoden urheilija, Viron Vuoden urheilija -palkinto
*Vuoden urheilija, Sports Illustrated -lehden urheilupalkinto
*Laureus-palkinto, vuosittain jaettava palkinto maailman parhaille urheilijoille
Pyöräily kesäolympialaisissa 1952 – miesten joukkuetakaa-ajo

Helsingin olympiakisojen miesten 4 km:n joukkuetakaa-ajoon osallistui 22 joukkuetta, yhteensä 89 pyöräilijää. Kilpailu käytiin 28.-29. heinäkuuta Helsingin Velodromilla. Aluksi ajettiin alkukilpailu, jonka kahdeksan nopeinta joukkuetta jatkoi pudotuskilpailuilla joukkue joukkuetta vastaan.

## Alkukilpailu

Ainoa vaihdos ennen pudotuskilpailua oli se, että Tanskan Larsenin tilalla polki Jean Hansen.

## Pudotuskilpailut

## Lopullinen mitalijärjestys

## Lähteet
* http://www.olympic.neostrada.pl/ols/1952HELnr6.pdf
Luujauho

**Luujauho** on maaperän lannoitteena ja aiemmin myös kotieläinten kivennäisrehuna käytetty luista valmistettava jauhe. Teurastamoilta saatavat luut voidaan ensin keittää vedessä tai vesihöyryssä, jolloin rasva ja liima-aineet saadaan erilleen ennen luiden jauhamista. Toinen tapa rasvan erottamiseksi on käsitellä rouhittuja luita bensiinillä. 

Rehuluujauho sisältää pääasiassa trikalsiumfosfaattia Ca3(PO4)2 ja siinä on noin 32 prosenttia kalsiumia ja 14 prosenttia fosforia. Lannoitteena luujauhoa on käytetty Etelä-Euroopassa vuosisatoja viiniköynnösten ja öljypuiden kasvun edistämiseen. Nykyisin luujauhoa käytetään mm. luomuviljelyssä yksinään tai osana luonnonmukaisia lannoiteseoksia, esimerkiksi verijauho-luujauhoseoksena. 


Tiedosto:Meat and bone meal.jpg|Liha- ja luujauhoa.
Tiedosto:Горсть костной муки 2014-05-07 13-57.jpg|Kasa luujauhoa.


## Lähteet

## Katso myös

* Lihajauho
Tyne–Wear derby

**Tyne–Wear derby** on jalkapallon derby-ottelu, jossa kohtaavat englantilaiset seurat Newcastle United FC ja Sunderland AFC. Se ei ole varsinainen paikalliskamppailu, sillä seurat eivät ole kotoisin samasta kaupungista, mutta Sunderland ja Newcastle sijaitsevat vain noin 15 kilometrin päässä toisistaan. Seurat kuuluvat Englannin menestyneimpiin. Sunderland on voittanut mestaruuden kuudesti ja Newcastle neljästi, mutta viimeisin mestaruus on vuodelta 1936.

Newcastlen ja Sunderlandin välinen kilpailuasetelma on yksi kiihkeimmistä Englannissa. Se juontaa juurensa 1600-luvulle, jolloin kaupungit asettuivat eri puolille Englannin sisällissodassa. Sunderland kannatti sodan voittaneita parlamentaristeja ja Newcastle rojalisteja. Ne olivat myös vastakkain jakobiittien kapinoissa, joissa Newcastle oli Yrjö II:n ja Sunderland Stuartien puolella.

Seurojen ensimmäinen kohtaaminen jalkapallossa tapahtui vuonna 1883 ja liigassa ne olivat vastakkain ensi kerran 1898. Kilpailuasetelma oli jo valmiina kaupunkien historian vuoksi ja se vahvistui entisestään 1900-luvun alussa, kun Newcastle ja Sunderland voittivat mestaruuksia ja olivat Aston Villan ohella Englannin menestyneimmät.

Derbyn nimi tulee kaupunkien läpi virtaavista Tyne- ja Wearjoista.

## Tilastot
Newcastle ja Sunderland ovat kohdanneet vuoden 1898 jälkeen virallisissa otteluissa 144 kertaa:

*Päivitetty 5. maaliskuuta 2012*

## Lähteet
Bodden

**Bodden** () on maan vajotessa muodostunut matala, pitkä merenlahti tai rantajärvi Itämeren etelärannikolla. Niitä on Saksassa Mecklenburg-Etu-Pommerin osavaltiossa ja sen Rügenin saarella. Suurimmat boddenit ovat Greifswalder Bodden ja Saaler Bodden. Stettiner Haff on myös bodden eikä haffi.

## Lähteet
B-luokka (sukellusvene, Britannia)

**B-luokka** oli Britannian kuninkaallisen laivaston yhdentoista Vickersin vuosina 1904-1906 valmistaman sukellusveneen muodostama alusluokka, jonka alukset olivat käytössä ensimmäisessä maailmansodassa. Aluksista menetettiin kaksi, joista toinen törmäyksessä 1912 ja toinen sodan aikana. Loput romutettiin sodan päätyttyä.

Kolme aluksista suojasi siirtoarmeijan kuljetusta Ranskaan 1914, mutta ne siirrettiin pian kotimaan puolustukseen ja koulutukseen. Kuusi aluksista oli sodan alkaessa Välimerellä, mistä ne lähetettiin Dardanelleille estämään Saksan keisarikunnan laivaston *[[SMS Goeben]]in* ja *[[SMS Breslau]]n* toimintaa itäisellä Välimerellä. *HMS B.11* upotti joulukuussa Turkin laivaston *[[Mesudiye (sotalaiva)|Mesudiyen]]*. Uudempien sukellusveneiden saavuttua alueelle 1915 B-luokan veneet siirrettiin Maltalle, josta ne siirrettiin Italian liityttyä sotaan Venetsiaan. *HMS B.10:stä* tuli 1916 ensimmäinen ilmahyökkäyksessä upotettu sukellusvene.

Luokan alukset palasivat vuoden 1916 lopulla Maltalle, koska niiden katsottiin olevan soveltumattomia taistelutoimiin. Vuoden 1917 puoleenväliin mennessä alukset oli muutettu partioaluksiksi, ja ne lähetettiin valvomaan Otrantonsalmea. Alukset palautettiin niiden osoittauduttua tehtävään sopimattomiksi Maltalle, missä ne poistettiin palveluksesta. Ainoastaan *HMS B.3* oli sodan päättyessä palveluksessa, koska sitä käytettiin koealuksena ja sukellusveneidentorjuntakoulutuksen maalilaivana. Kaikki alukset myytiin romutettavaksi 1919–1921. 

## Alukset

## Lähteet

*
*
*
*

### Viitteet
HMS Fantome (J224)

**HMS Fantome** (viirinumero J224) Britannian kuninkaallisen laivaston Algerine-luokan miinanraivaaja toisessa maailmansodassa.

## Valmistus

Alus tilattiin 15. marraskuuta 1940 Harland and Wolffilta Belfastista, missä köli laskettiin 15. maaliskuuta 1941 telakkanumerolla 1139. Alus laskettiin vesille 22. syyskuuta 1942 ja valmistui 23. tammikuuta 1943.

## Palvelus
Palvelukseen otettaessa alus liitettiin 12. miinanraivaajalaivueeseen. Vastaanottokokeiden jälkeen se siirrettiin Tobermoryyn miehistön koulutukseen ja valmistautumaan miinanraivaustehtäviin. Helmikuussa koulutuksen päätyttyä alus lähti Port Edgariin raivaamaan miinoja Firth of Forthin alueelta. Alus valmistautui siirtymään maaliskuussa Välimerelle.

Huhtikuussa alus siirrettiin Bisertaan laivueeseen, jossa se korvasi ilmahyökkäyksessä joulukuussa 1942 pahoin vaurioituneen *[[HMS Algerine (1895)|HMS Algerinen]]*. Alus suojasi laivueen mukana saattueita ja valvoi merenkulkua Pohjois-Afrikan rannikolla Bisertan ja Algerin välillä. Laivue liitettiin toukokuussa 13. miinanraivaajalaivueeseen raivaamaan miinoja operaatio Antidotessa Galitan- ja Sisiliansalmesta. Alus vaurioitui 20. toukokuuta pahoin miinan räjähtäessä raivaimessa. *[[HMS Cadmus (1903)|HMS Cadmus]]* hinasi vaurioituneen aluksen Bisertaan, jossa se poistettiin tutkimusten jälkeen palveluksesta.

Aluksella suoritettiin Bisertassa tilapäiskorjaukset, jotka mahdollistivat hinaamisen kotimaahan. Alusta ei kuitenkaan lähdetty hinaamaan ennen tilanteen rauhoittumista Välimerellä. Uusien miinanraivaajien saapuminen alueelle poisti korjaustarpeen, joten alus todettiin korjauskelvottomaksi ja sijoitettiin poistolistalle Japanin antauduttua.

Tammikuussa 1947 alus myytiin BISCOlle, joka siirsi aluksen romuttamisen T. W. Wardille Milford Haveniin. Alus saapui 22. toukokuuta hinattuna romutettavaksi.

## Lähteet
*
*
*

### Viitteet
Asetokloori

**Asetokloori** (C14H20ClNO2) on klooriasetanilidijohdannainen. Yhdistettä käytetään maataloudessa rikkakasvien torjunta-aineena.

## Synteesi
Asetoklooria valmistetaan klooriasetyylikloridin, 2-etyyli-6-metyylianiliinin ja formaldehydin välisellä reaktiolla. Reaktiotuotetta käsitellään vielä etanolilla, jolloin saadaan asetoklooria.

## Käyttö
Asetokloori hyväksyttiin käytettäväksi Yhdysvalloissa vuonna 1994. Yhdistettä käytetään ennen kylvöä, ja se tappaa selektiivisesti yksivuotiset ruohot ja tietyt leveälehtiset rikkakasvit. Asetoklooria käytetään erityisesti maissi-, maapähkinä-, puuvilla-, peruna- ja sokerijuurikasviljelmillä. Se estää kasvien tarvitsemien lipidien ja proteiinien biosynteesiä.

## Metabolia ja myrkyllisyys nisäkkäille
Kasveilla ja eläimillä asetokloorin metaboloitumismekanismit ovat samankaltaisia. Tyypillisiä reittejä ovat konjugaatin muodostuminen glutationin kanssa, amidoryhmän typen dealkyloiminen ja aromaattisen renkaan hydroksyloiminen. Ihmisen elimistössä asetokloori metaboloituu mikrosomeissa ensin 2-kloori-N-(2-etyyli-6-metyylifenyyli)asetamidiksi ja seuraavassa vaiheessa aryyliamidaasientsyymin katalysoimana 2-etyyli-6-metyylianiliiniksi. Sytokromi P450 -ryhmän entsyymit muokkaavat 2-etyyli-6-metyylianiliinista 2-etyyli-6-metyyliaminofenolia. Näissä reaktioissa keskeisimmät entsyymit ovat CYP2B6 ja CYP3A4.

Maaperässä anaerobisissa olosuhteissa asetokloori hajoaa oksaniilihapoksi tai erilaisiksi sulfonihappojohdannaisiksi. Yhdisteen puoliintumisaika maaperässä on 8–12 vuorokautta.

Asetokloorin LD<sub>50</sub>-arvo suun kautta rotilla on 1&nbsp;063&ndash;2&nbsp;183 mg/kg. Yhdisteen on todettu aiheuttavan rotille syöpää ja on mahdollisesti karsinogeeninen myös ihmisille. Karsinogeenisuus johtuu asetokloorin metaboloitumisesta DNA-vaurioita aiheuttaviksi yhdisteiksi. Nämä yhdisteet voivat muodostaa additiotuotteita DNA-molekyylin kanssa ja myös aiheuttaa kierteiden rikkoutumista.

## Lähteet

## Aiheesta muualla
* Asetokloorin käyttöturvallisuustiedote, Sigma Aldrich, viitattu 26.12.2014.
* Toxin and Toxin Target Database (T3DB): Acetochlor 
* Kyoto Encyclopedia of Genes and Genomes (KEGG): Acetochlor 
* ChemBlink: Acetochlor
Kihlakunnan yhteismaa

**Kihlakunnan yhteismaa** () on kihlakunnassa maata omistaville tilallisille yhteisesti kuuluvaa maa- tai vesialuetta. Tällaiset yhteismaat olivat alkuaan kylien ulkopuolista erämaata, jota ei ollut otettu valtion (kruunun) hallintaan. Suomessa kihlakunnan yhteismaita ei ole ollut. Ruotsissa ne on useassa tapauksessa jaettu osakkaille tai niiden hoitaminen on järjestetty osakkaiden yhteisalueena. Ruotsin vallan aikaisessa Karjalassa oli 1600- ja 1700-luvulla laaja kihlakunnan yhteismaa, joka erotti Sakkolan ja Räisälän pogostat Äyräpään ja Jääsken kihlakuntien alueesta.

## Katso myös
* Pitäjänmetsä

## Lähteet